پاکستان کے صوبہ بلوچستان کے ضلع ہرنائی میں وہابی دہشت گرد ہلاک

پاکستان کے صوبہ بلوچستان کے ضلع ہرنائی میں سکیورٹی فورسز کی کارروائی کے دوران فائرنگ کے تبادلے میں ۱۰ وہابی دہشت گرد ہلاک ہوگئے۔

خبر کا کوڈ: ۴۲۹۷۵۲

تاریخ: ۰۱ آذر ۲۰۱۷ - ۱۹:۵۲

رسا نیوز ایجنسی کی رپورٹ کے مطابق پاکستان کے صوبہ بلوچستان میں سکیورٹی فورسز نے جمعرات کی صبح ہرنائی کے پہاڑی سلسلے میں شرپسندوں کے خلاف کارروائی کی، جس میں 10 شدت پسند مارے گئے۔

ہلاک کیے جانے والے شدت پسندوں کے قبضے سے اسلحہ و گولہ بارود بھی برآمد ہوا، جبکہ فورسز نے ان کے 3 ٹھکانے بھی مسمار کر دیئے۔

ہلاک ہونے والے دہشتگرد علاقے میں بم دھماکوں، ٹارگٹ کلنگ اور دہشت گردی کی دیگر وارداتوں میں ملوث تھے جبکہ انہوں نے 14 اگست کو فرنٹیئر کور (ایف سی) کی گاڑی کو بھی نشانہ بنایا، جس میں 8 سکیورٹی اہلکار ہلاک ہوئے تھے۔

کارروائی کے بعد شدت پسندوں کی لاشوں کو ہرنائی ہسپتال منتقل کیا گیا، جبکہ ضلع بھر میں سکیورٹی سخت کردی گئی۔/۹۸۹/ف۹۴۰/

واضح رہے کہ گزشتہ شب ہرنائی کے علاقے نشپٹی میں وہابی دہشت گردوں کی موجودگی کی اطلاع پر کارروائی کی گئی ۔

یاد رہے کہ دہشت گرد 14 اگست کو ایف سی قافلے پر بم حملے میں ملوث تھے، جس میں6ایف سی اہلکار جاں بحق ہوگئے تھے۔/۹۸۹/ف۹۴۰/